Cum gestionezi crizele de furie ale copilului tău. Georgiana Roșca, Psiholog Doctorand, te ajută gratuit.
Crizele de furie ale copiilor pot fi gestionate. Un psiholog din Cluj te ajută să gestionezi situaţiile dificile şi te invită să iei parte la un studiu. Studiul se adresează mămicilor care au copii cu vârste cuprinse între 2-8 ani. Studiul este gratuit şi se desfăşoară exclusiv online.
Mihaela este mama a trei copii şi are provocări zilnice cu ei. Ştie foarte bine cât de greu este uneori să îţi înţelegi copiii şi să-i faci să te asculte."Săptămâna trecută cu una dintre fete, a fost nemulţumită că surioara ei i-a luat o jucărie. S-a prelungit pentru că a fost nevoie de muncă de convingere, de discuţii", spune Mihaela Bratu.Un psiholog din Cluj cunoaşte aceste situaţii şi este gata să îţi dea sfaturi despre cum să gestionezi momentele dificile cu copilul tău, ca parte a unui studiu. Dacă participi, la rândul tău ajuţi psihologii în cercetarea ştiinţifică, iar pe viitor alţi copii vor putea fi ajutaţi de specialişti."Orice părinte se poate înscrie din ţară dacă are un copil cu vârsta cuprinsă între 2 şi 8 ani. Totul este online, părintele va ţine un jurnal printr-o aplicaţie şi nu trebuie să se deplaseze", declară Georgiana Roșca, Psiholog Doctorand.Peste 100 de mămici s-au înscris deja la acest studiu.